
Convocatòria de subvencions en espècie per a promocionar el vi de Mallorca en la fira ProWein 2026
 1.- Objecte. La present convocatòria té per objecte promocionar els sectors productius vitícoles de Mallorca i donar suport a la feina que duen a terme els cellers de la illa de Mallorca, a través del dret a formar part l'estand del Consell Insular, a la fira internacional “PROWEIN 2026”, esdeveniment que tindrà lloc del 15 al 17 de Març de 2026 a Düsseldorf (Alemanya). 
La fira Prowein és considerada la més important pel sector del vi i de les begudes espirituoses. I és la única fira comercial internacional que cobreix el mercat mundial complet, amb una majoritari presència de visitants internacionals. Per tant, l'assistència a la fira permet promocionar el vi de Mallorca en l'àmbit internacional, la qual cosa es tradueix en un increment del nombre de potencials consumidors que permetrien incrementar el volum de producció del sector vinícola de l'illa. 
Per a aconseguir els objectius previstos en aquest apartat, s'efectuarà un encàrrec a la Cambra de Comerç, corporació de dret públic que es configura com a òrgan consultiu i de col·laboració amb les administracions públiques, perquè gestioni el lloguer de l'espai en Prowein, així com el lloguer del mobiliari i dels utensilis necessaris perquè els visitants puguin tastar el vi dels cellers. 
2.- Beneficiaris. Poden acollir-se a aquesta convocatòria els cellers que pertanyin a les dos denominacions d'origen de Mallorca: la DO de Binissalem i la DO del Pla i Llevant, així com, aquells cellers que pertanyin a les tres indicacions geogràfiques protegides de la illa: IGP Vi de la terra de Mallorca, IGP Vi de la terra Serra de Tramuntana-Costa Nord i IGP Vi de la terra Illes Balears, sempre que tinguin el seu domicili fiscal a l'illa de Mallorca.
 A més de l'anterior, hauran de complir els següents requisits: 
1) Disposar d’una producció mínima de 10.000 etiquetes en els anys 2024-2025.
2) Haver participat en alguna de les següents fires en el últims 5 anys; Fenavin. Barcelona Wine Week, London Wine Fair, Prowein, Wine Paris i Horeca Palma o en altres accions promocionals organitzades por una institució balear a l’estranger.
 Per a poder participar en aquesta convocatòria, els cellers no hauran d'incórrer en alguna de les prohibicions establertes en l'article 8 de l'Ordenança general de subvencions del Consell de Mallorca (BOIB núm. 21, de 18 de febrer de 2017 i BOIB núm. 96, de 4 d'agost de 2018) ni tampoc podran haver rebut cap altra subvenció econòmica o espècie relacionada amb la fira Prowein 2026 de cap altra administració pública.
 3.-Actuacions subvencionables.

a) El dret d'ús d'un espai en l'estand llogat pel Consell Insular de Mallorca en el recinte on es celebra la fira Prowein i el dret d’us del següent mobiliari:

• Un moble expositor en el espai propi de cada celler que inclogui un tamboret i cadira per mantenir una reunió de feina.
 • Una nevera que permet mantenir en fred el vi rosat i el blanc per les degustacions. 
• Unes estanteries que permeten emmagatzemar les botelles de vins.
 • El dret d’us de les copes, glaçoneres, gel i escopidores, llogades per donar a provar el vi correctament als visitants durant els dies de la fira. 

b) El dret d’ús d’un espai destinat a magatzem distribuït de manera equitativa entre el bodeguers per a que cada un pugui guardar els seus productes.
c) El dret d’ús d’un espai multifuncional distribuït de manera equitativa entre el bodeguers per poder celebrar reunions, xerrades, tasts, etc.


4.- Crèdit pressupostari. Per a satisfer les despeses necessàries per a l'adquisició dels drets objecte de la present convocatòria de subvencions s’ha tramitat un expedient anticipat de despesa en conseqüència, el Consell autoritza una despesa per un import total màxim de 138.150,00 amb càrrec a la partida pressupostària 65.43110.47900 supeditat a l’existència de crèdit adequat i suficient en el pressupost de despeses 2026.
La concessió de les subvencions en espècie està condicionada a l'adquisició dels drets d'ús recollits en l'apartat 3 de la present convocatòria. 
5.-Naturalesa de la subvenció i límits. Les subvencions d'aquesta convocatòria són de caràcter voluntari i eventual, i anul·lables, revocables i reintegrables en tot moment per les causes previstes a l'Ordenança general de subvencions i la resta de normativa aplicable. 
Tampoc generen cap dret a obtenir altres subvencions en anys posteriors i no es poden al·legar com a precedent. Ni són compatibles amb altres ajudes i subvencions que pugui rebre el beneficiari per al mateix projecte de conformitat amb el que s'estableix en l'apartat 2 d'aquesta convocatòria per als beneficiaris.
 6.-Règim de concessió. Atès que el nombre d'espais disponibles en l'estand que llogarà el Consell Insular de Mallorca en la fira Prowein 2026 és d’un màxim de 15, la concessió de les subvencions regulades per la present convocatòria pública es durà a terme mitjançant règim de concurrència competitiva d'acord amb l'article 17.1 de l'Ordenança General de Subvencions. 
Aquesta concessió s'efectuarà una vegada els interessats hagin presentat la sol·licitud i la resta de documentació de l'apartat 7 en el registre general del Consell de Mallorca. Seran beneficiaris de les subvencions en espècie els cellers que obtinguin la millor puntuació de conformitat amb els criteris de l'apartat 12 de la present convocatòria. 
En cap cas un mateix celler podrà ser beneficiària de més d'un espai. En el supòsit d'empat en la puntuació, s'aplicaran els criteris subsidiaris de desempat previstos en el citat apartat 12.
 7.-Presentació de sol·licituds. El termini per a presentar la documentació prevista al punt següent serà quinze (15) dies naturals comptadors des de l’endemà del dia de la publicació d'aquesta convocatòria en el Butlletí Oficial de les illes Balears. 
Els cellers com a persones jurídiques, es consideren subjectes obligats a relacionar-se a través de mitjans electrònics amb les Administracions Públiques per a dur a terme qualsevol tràmit de procediment administratiu, tal com preveu, l'article 14.2 de la Llei 39/2015, d'1 d'octubre, de procediment administratiu comú. 
Per això, la sol·licitud s'haurà de presentar i formalitzar a través del registre electrònic que consta en la seu electrònica del Consell de Mallorca. Si la sol·licitud no reuneix les dades d'identificació, tant de la subvenció sol·licitada com de la persona sol·licitant, o alguns dels requisits previstos a la Llei 39/2015, d'1 d'octubre, del Procediment administratiu comú de les administracions públiques, es requerirà a l'entitat sol·licitant, d'acord amb el que estableix l'article 73.2 de la llei abans esmentada, perquè, en un termini de deu dies hàbils, esmeni la falta o acompanyi els documents preceptius amb indicació que, si no ho fa així, es tindrà per desistit el peticionari, amb una resolució expressa prèvia.
Juntament amb la sol·licitud s'ha de presentar la documentació detallada en el punt següent d'aquesta convocatòria. 
8.-Formalització de sol·licituds. Cada celler presentarà una única sol·licitud, formalitzada mitjançant el model oficial (Annex I) i es declararà, al costat de les seves dades d'identificació, el seu interès a formar part de l'estand del Consell de Mallorca en l'espai que es reservarà en la fira Prowein. 
Amb la sol·licitud s'ha d'adjuntar la següent documentació: 
-Declaració responsable de no incórrer en prohibicions per a ser beneficiari de subvencions (Annex II).
 -Declaració responsable de trobar-se al corrent en el compliment d'obligacions tributàries amb l'Estat i el Consell de Mallorca i amb la Seguretat Social (Annex III). 
-Autorització de l'interessat perquè una Administració Pública pugui obtenir dades d'estar al corrent en el compliment de les seves obligacions tributàries amb l'Estat, amb la Tresoreria General de la Seguretat Social i amb el Consell de Mallorca. (Annex IV)
 -Els certificats expedits per la Denominació d'Origen o la Identitat Geogràfica Protegida a la qual pertanyin relatius al nombre de etiquetes facturades en els anys 2024-2025 així com al nombre de litres exportats en el període 2023-2025. 
-Document acreditatiu de la seva inscripció i participació en alguna de les següents fires: Fenavin. Barcelona Wine Week, London Wine Fair, Prowein, Wine Paris i Horeca Palma o en altres accions promocionals organitzades por una institució balear a l’estranger en els últims 5 anys, segon lo indicat en l'apartat 2 del present text. 
Tant la sol·licitud (instància) com els annexos s’han de signar electrònicament mitjançant el certificat de representant de persona jurídica corresponent (a l’hora de registrar els documents l’eina ofereix la possibilitat de fer la signatura electrònica de cadascun d’ells).
 9.- Òrgan instructor i procediment de concessió de les subvencions. L'òrgan instructor és la Secretaria Tècnica del Departament de Promoció Econòmica i Desenvolupament Local, que ha de dur a terme les actuacions establertes en l'Ordenança general de subvencions, i formular la proposta de resolució. 
Així mateix, es conformarà una comissió avaluadora de les sol·licituds que se presentin, integrada pels següents membres: President, el Secretari Tècnic del Departament; Secretari, el Cap de l'Oficina de Responsabilitat Social; vocals, el Director Insular de Promoció Econòmica, Producte de Mallorca i Comerç, una TAG jurídica i una Tècnica econòmica del centre Gestor.
 Per al cas d'absència d'algun dels seus membres, se seguirà el següent sistema de substitució: 
-Si falta el president de la comissió avaluadora, serà substituït pel Director Insular de Promoció Econòmica, Producte de Mallorca i Comerç.
 -Si falta el secretari de la comissió avaluadora, serà substituït per un altre tècnic jurídic del centre gestor. 
-Si entre els vocals faltés el Director Insular de Promoció Econòmica, Producte de Mallorca i Comerç o hagués d'assumir la Presidència, li substituirà el Director Insular de Comerç. 
- Si faltessin la tècnica jurídica o la tècnica econòmica, seran substituïdes per altres tècnics d'idèntica especialitat del Departament de Promoció Econòmica i Producte de Mallorca. 
L’esmentat òrgan instructor pot requerir a les entitats sol·licitants els informes o els aclariments que consideri convenients.
El Departament de Promoció Econòmica i Desenvolupament Local és el centre gestor responsable del seguiment de les subvencions. 
En compliment del previst en l'article 19.2 de l'Ordenança general de subvencions, s'enviarà a la base nacional de subvencions informació sobre aquesta convocatòria, i sobre les resolucions de concessió que es derivin, i es publicarà en el BOIB per conducte de la base esmentada, a més de publicar-se en la seu electrònica de Consell de Mallorca.
 El termini màxim per a resoldre i notificar la resolució del procediment serà de 30 dies. El venciment del termini màxim sense haver-se notificat la resolució, legitima als interessats per a entendre desestimada per silenci administratiu la sol·licitud de concessió de la subvenció.
 La concessió es realitzarà a través d'un procediment de concurrència competitiva en els termes indicats en l'apartat sisè d'aquesta convocatòria.
 El Consell Executiu és l'òrgan competent per a aprovar aquesta convocatòria de conformitat amb l'article 28 lletra f) i m) de la Llei 4/2022, de 28 de juny, de consells insulars en relació amb la base 26.4 de les d'execució del pressupost de 2025 i amb l'article 36.f) del Reglament orgànic del Consell de Mallorca vigent. No obstant l'anterior, l’acord del Consell Executiu, de 28 de maig de 2025, delega en els consellers executius i les conselleres executives, competents per raó de la matèria, l'aprovació de les convocatòries d'ajudes i subvencions i aportacions. En tot cas, requeriran d'autorització prèvia del Consell Executiu per l'aprovació de la despesa de les convocatòries de quantia superior a cinc cents mil euros (500.000,00€). 
 D’acord amb l’article 33.2 k) de la Llei 4/2022, de 28 de juny de consells insulars els consellers executius són l’òrgan competent per resoldre les convocatòries de subvencions. 
10.- Pagament de la subvenció. Atès que es tracta d'una convocatòria de subvencions en espècie, el pagament es verificarà amb el reconeixement del dret a ocupar un espai en l'estand del Consell de Mallorca els dies 15 a 17 de març de 2026.
 Per a això el beneficiari haurà d'haver acreditat estar al corrent de les obligacions tributàries amb l'Estat, el Consell de Mallorca i la Seguretat Social en el moment de la concessió de la subvenció en espècie.
 11.- Obligacions de les entitats beneficiàries. Els cellers als quals se’ls hi ha concedit la subvenció en espècie estaran obligades a: 
- Assistir a la fira Prowein en els dies 15, 16 i 17 de març de 2026, quedant en cas contrari obligades a reintegrar l'import que es correspon amb el cost dels drets d'ús concedits. Dita assistència implica romandre a l’estand durant les hores de la fira per complir amb els objectius de la mateixa, podent absentar-se únicament en moments degudament justificats.
- Complir la resta d'obligacions que es preveuen en l'article 9 de la vigent Ordenança general de subvencions del Consell de Mallorca aprovat per acord de ple de dia 23 de desembre de 2016 (BOIB núm. 21, de dia 18 de febrer de 2017). 
12.- Principis generals i criteris objectius que han de regir l'atorgament de les subvencions. La concessió de les subvencions d'aquesta convocatòria es regeix pels principis de publicitat, objectivitat, igualtat i no discriminació
Atès que la concessió s'efectuarà mitjançant el sistema de concurrència competitiva, s'utilitzen, per a triar als beneficiaris, una sèrie de paràmetres que tenen com a finalitat promoure que els cellers que acudeixin a la fira siguin aquelles que exporten un percentatge de la seva producció i que podrien incrementar el seu volum de negoci promocionant-ho a l'estranger, ja que els cellers que només destinen la seva producció a consumidors locals o nacionals no obtindrien cap benefici d'acudir a una fira internacional. 
S' estableixen els següents criteris objectius:
	Criteris de valoració
	Ponderació (Punts)

	Percentatge d´exportació sobre vendes totals en els anys 2023-2024-2025
	>10% fins 20%: 1
 >20% fins 30%: 2 
>30%: 3

	Nombre de litres total exportats en els anys 2023-2024-2025
	500 litres - 2.500 litres: 1
 2.501 litres -10.000 litres: 2 
10.001 litres -20.000 litres: 3 
20.001 litres -30.000 litres: 4 
Mes de 30.000 litres: 5

	Disposar d'una pàgina web en anglès i/o altres idiomes estrangers
	2

	Nombre de països on s´exporta
	0,5 punts per cada país até un màxim de 4 països



L’acreditació de tots els mèrits se realitzarà mitjançant certificat expedit per la Denominació d'Origen o la Identitat Geogràfica Protegida.
 No s’admetrà l’acreditació de mèrits mitjançant cap altre tipus de documentació. Els 15 sol·licitants amb les puntuacions més elevades seran els que podran utilitzar l'estand del Consell Insular de Mallorca per a promocionar els seus vins en la fira Prowein 2026.
 No s'exigirà puntuació mínima i, en cas d'empat, prevaldrà el nombre de litres d'exportació.
 Si hi ha un número igual o inferior a 15 sol·licitants se concedirà la subvenció en espècie a tots els sol·licitant que compleixin amb els requisits prevists a la present convocatòria sense necessitat de valorar les sol·licituds presentades. 
13.- Revocació i reintegrament. Les subvencions són de concessió voluntària, revocables i reduïbles per les causes previstes a les lleis i a la vigent Ordenança general de subvencions del Consell de Mallorca. 
En cas que el beneficiari incorri en alguna de les causes de reintegrament previstes en l'art. 56 de l'Ordenança General de Subvencions del Consell de Mallorca, es considera quantitat rebuda per a reintegrar un import equivalent al preu d’adquisició del bé, del dret o servei. En tot cas, és exigible l’interès de demora corresponent, de conformitat amb el art. 6.3 de la Ordenança General de Subvencions.
14. Justificació. Per a garantir que la subvenció compleix amb la finalitat per a la qual es convoca, s'exigirà que els beneficiaris presentin davant el Consell Insular de Mallorca, en el termini de trenta dies hàbils des de la celebració de la fira ProWein, una memòria justificativa detallant les actuacions que han realitzat durant la seva estada en Dusseldorf en l'estand del Consell Insular de Mallorca. 
La memòria, el format de la qual serà el triat pel beneficiari, tindrà el següent contingut mínim: 
- Indicació de l'horari durant el qual els beneficiaris es troben en l'estand del Consell de Mallorca dins del recinte de la fira. S'aportarà la corresponent identificació o document que reflecteixi el dret d'accés al recinte.
 - Indicació del nombre aproximat de visitants que s'han acostat a l'estand i que han provat el producte. - Nombre d'ampolles utilitzades per a la fira ProWein. 
- Explicació de la logística de transport del producte des de Mallorca a Dusseldorf adjuntant el document que acrediti el cost abonat. 
- Indicar dia i hora dels vols d'anada i tornada a Dusseldorf, adjuntant les corresponents targetes d'embarcament.
 - Indicar el lloc d'allotjament. S'aportarà el document que acrediti el pagament de l'hostalatge durant els dies de celebració de la fira. -Assenyalar qui són les persones que han acudit a la fira (nom, cognoms, DNI) acreditant documentalment tant la seva identitat com la seva relació o vincle professional amb l'entitat beneficiària.
 - Aportar fotografia o enllaç a pàgina web en la qual es mostrin fotografies de les persones que acudeixen a la fira en representació del beneficiari en el recinte on la mateixa té lloc 
15.-Normativa supletòria. En tot el que no s'hagi previst en aquesta convocatòria seran aplicable la normativa següent: 
-la Llei orgànica 2/2012, de 27 d'abril, d'estabilitat pressupostària i sostenibilitat financera; 
-la Llei 7/1985, de 2 d'abril, reguladora de les bases del règim local;
 -el Reial decret legislatiu 781/1986, de 18 d'abril, que aprova el text refós de les disposicions legals vigents en matèria de règim local; 
-la Llei 38/2003, de 17 de novembre, general de subvencions; -el text refós de la Llei reguladora de les hisendes locals, aprovat pel Reial decret legislatiu 2/2004, de 5 de març;
 -la Llei 39/2015, d'1 d'octubre, del procediment administratiu comú de les administracions públiques; 
-la Llei 40/2015, d'1 d'octubre, de règim jurídic del sector públic; 
-la Llei 9/2017, de 8 de novembre, de contractes del sector públic; -la Llei 4/2022, de 28 de juny, de consells insulars; 
-el Reial decret 887/2006, pel qual s'aprova el reglament que desenvolupa la Llei general de subvencions;
-el Reglament orgànic del Consell de Mallorca aprovat per acord del Ple de dia 12 d'abril de 2018 (BOIB núm. 89, de 19/07/2018);
 -l'Ordenança de procediment administratiu del Consell de Mallorca, aprovada per acord del Ple del Consell de Mallorca de dia 2 de maig de 1995 (BOIB núm. 100, de 10/08/1995);
 -l'Ordenança general de subvencions del Consell de Mallorca aprovada per acord del Ple de 23 de desembre de 2016 (BOIB núm. 21, de 18/02/2017 i BOIB núm. 96, de 04/08/2018); 
- Decret de la Presidència del Consell Insular de Mallorca de data 10 de juliol de 2023 pel qual s’estableixen els competències dels departaments del Consell Insular de Mallorca (BOIB núm. 106 de 29/07/2023) 
-les Bases d'execució del pressupost del Consell de Mallorca -el Pla estratègic de subvencions del Consell de Mallorca; 
-i la resta de la normativa que sigui aplicable. 
16.- Recursos. Contra la present convocatòria aprovada pel Consell Executiu cap recurs d'alçada de conformitat amb el que es disposa en l'art. 66.2 de la Llei 4/2022, de 28 de juny, de Consells Insulars i el article 34 b) del reglament orgànic del Consell de Mallorca en relació amb els arts. 121 i 122 de la Llei 39/2015, d'1 d'octubre, del procediment administratiu comú de les Administracions Públiques. L’òrgan competent per resoldre aquest recurs es la Comissió de Govern. 
17.-Publicació. El Consell de Mallorca, en compliment del previst en els articles 17, 18 i 20 de la Llei 38/2003, de 17 de novembre, general de subvencions, remetrà a la base de dades nacional de subvencions informació sobre l'aprovació de la convocatòria de les subvencions i de les resolucions de concessió que es derivin i es publicarà en el BOIB.









ANNEX I
SOL·LICITUD
Sr./Sra.________________________________________________________________, major d'edat, amb
DNI núm. _________________i domicili en________________________
(només per a cobrir persones jurídiques),
Sr./Sra. __________________________________________________, major d’edat, amb DNI núm.
_________________ actuant en nom i representació de l'entitat amb CIF ______________ i domicili
social en __________________________________tal com acredito mitjançant escriptura/document
de data (s'adjunta a la present sol·licitud)
EXPOSA:
Que ha tingut coneixement de la convocatòria de subvencions convocatòria de subvencions
en espècie per a promoure la participació dels cellers de Mallorca en la fira Prowein 2026.
Que com a celler amb domicili fiscal a l’illa de Mallorca, es vol acollir a aquesta convocatòria
i, per això, acompanya la documentació prevista al punt 8.
Que, de conformitat amb les normes de la convocatòria, que accepta íntegrament.
MANIFEST:
1) Que vaig disposar d´una producció mínima de 10.000 etiquetes en els anys 2024-2025.
2) Que vaig participar en alguna de les següents fires en el últims 5 anys; Fenavin. Barcelona
Wine Week, London Wine Fair, Prowein, Wine Paris i Horeca Palma o en altres accions promocionals organitzades por una institució balear a l’estranger.
ADJUNTA:
-Els certificats expedits per la Denominació d'Origen o la Identitat Geogràfica Protegida a la
qual pertanyin relatius al nombre de etiquetes facturades en els anys 2024-2025 així com al
nombre de litres exportats en el període 2023-2025 i, si escau, la disposició d’una pàgina web
promocional en anglès i/o altres idiomes estrangers i del nombre dels països als que
exporta.
-Document acreditatiu de la seva inscripció i participació en alguna de les següents fires:
Fenavin. Barcelona Wine Week, London Wine Fair, Prowein, Wine Paris i Horeca Palma o en altres accions promocionals organitzades por una institució balear a l’estranger en els últims 5 anys, segon lo indicat en l'apartat 2 del present text.
SOL-LICITA:
Una subvenció en espècie per la que se concedeixi el dret d’us d’un espai a l’estand que el
Consell de Mallorca llogarà a la fira Prowein.


ANNEX II
DECLARACIÓ RESPONSABLE DE NO INCÓRRER EN ALGUNA DE LES PROHIBICIONS
ESTABLERTES EN ELS APARTATS 8.2 DE L'ORDENANÇA GENERAL DE SUBVENCIONS DEL
CONSELL INSULAR DE MALLORCA (BOIB núm. 21, de 18 de febrer de 2017 i BOIB núm. 96,
de 04 d'agost de 2018)

El/la Sr./Sra. ____________________________________________ amb DNI: _______________, i domicili
_______________________________________________
(només per a cobrir persones jurídiques),
Sr./Sra. __________________________________________________, major d’edat, amb DNI núm.
_________________ actuant en nom i representació de l'entitat amb CIF ______________ i domicili
social en ____________________________________________
DECLARAR:
Que el sol-licitant no incorre en alguna de les prohibicions establertes en els apartats de l’art.
8.2 de l'Ordenança general de subvencions del Consell Insular de Mallorca i, per tant, no hi
ha cap impediment per a ser beneficiari de subvencions en espècie el dret d’us d’un espai a
l’estand que el Consell de Mallorca llogarà a la fira Prowein.

I per deixar-ne constància davant el Consell de Mallorca, ho signa.

A _______________, a la data de la signatura.












ANNEX III
DECLARACIÓ RESPONSABLE DE TROBAR-SE AL CORRENT DE PAGAMENT DE LES OBLIGACIONS TRIBUTÀRIES AMB L’AEAT, LA SEGURETAT SOCIAL I AMB EL CONSELL DE MALLORCA  I DE NO SER DEUTOR PER REINTEGRAMENT D’ACORD AMB L’ART. 48.4 DE LA VIGENT ORDENANÇA GENERAL DE SUBVENCIONS DEL CONSELL DE MALLORCA

Sr./Sra._____________________________________________________________________ DNI___________
amb domicili en ________________________________________________, actuant en el seu propi nom
/en nom i representació de ____________________________________,

COMPAREIX
a l'efecte de prestar la declaració responsable sobre els aspectes detallats a continuació i

DECLAR
1. Que no ha demanat cap altra subvenció d'altres institucions públiques o privades per a l'activitat objecte de la subvenció.
2. Que està al corrent en el compliment de les obligacions tributàries amb el Consell de Mallorca.
3. Que està al corrent en el compliment de les obligacions amb l'Agència Tributària de l'Estat.
4. Que està al corrent en el compliment de les obligacions amb la Seguretat Social.
5. Que la persona beneficiària no és deutora per resolució de reintegrament de cap subvenció.
I a fi que així consti als efectes oportuns, realitzo la present declaració.

A __________________, a la data de la signatura.












ANNEX IV
MODEL D'AUTORITZACIÓ PER A L'OBTENCIÓ DE DADES D'ESTAR AL CORRENT EN EL
CUMPLIMIMIENTO DE LES OBLIGACIONS TRIBUTÀRIES AMB L'ESTAT, AMB LA TRESORERIA
GENERAL DE LA SEGURETAT SOCIAL I AMB EL CONSELL DE MALLORCA.

Sr./Sra.________________________________________________________________ amb
DNI:______________________ amb domicili en ______________________________________________
actuant en el seu propi nom /en nom i representació de ________________________________
AUTORITZA perquè una Administració Pública pugui obtenir dades d'estar al corrent en el
compliment de les obligacions tributàries amb l'Estat, amb la Tresoreria General de la
Seguretat Social i amb el Consell de Mallorca.

I a fi que així consti als efectes oportuns, realitzo la present autorització.

A _______________________, a data de la signatura.





